proxectonos/corpus_dominio_legal_administrativo_tmp huggingface dataset:
RESOLUCIÓN do 27 de abril de 2021 pola que se publica o plan de estudos de graduado ou graduada en Bioloxía.
Universidade de Santiago de Compostela — III. Outras disposicións — 11/05/2021

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 1 de setembro de 2020 (publicado no BOE do 17 de setembro de 2020 pola Resolución do secretario xeral de Universidades do 3 de setembro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Bioloxía pola Universidade de Santiago de Compostela.
Santiago de Compostela, 27 de abril de 2021
Código RUCT: 2504140.
Rama de coñecemento: ciencias.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Nesta titulación ofértanse dúas mencións:
– Mención en Bioloxía Biosanitaria:
– Mención en Bioloxía Ambiental:
Os/as alumnos/as que cursen esta titulación poderán optar pola posibilidade de obteren o título de graduado/a en Bioloxía con ou sen mención. Para obter unha mención o alumnado debe cursar como mínimo 30 créditos ECTS vinculados a unha das mencións. Sempre que o/a alumno/a o solicite, e co informe favorable do titor e a aprobación pola comisión de traballos de fin de grao da Facultade de Bioloxía, os 12 créditos ECTS do TFG poderán vincularse a unha das mencións.
RESOLUCIÓN do 4 de maio de 2021 pola que se amplía o crédito dispoñible para o exercicio 2021 das bases reguladoras das axudas para a instalación, reforma e adaptación das terrazas dos establecementos de hostalaría e restauración e a adquisición de elementos de envasado e empaquetado para o servizo de consumo no domicilio, susceptibles de seren financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19 (código de procedemento IG524E)
Instituto Galego de Promoción Económica — III. Outras disposicións — 11/05/2021

Mediante a Resolución do 26 de novembro de 2020 publicouse no DOG núm. 244, do 3 de decembro, o Acordo do Consello de Dirección que aproba as bases reguladoras das axudas para a instalación, reforma e adaptación das terrazas dos establecementos de hostalaría e restauración e a adquisición de elementos de envasado e empaquetado para o servizo de consumo no domicilio, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 e convocáronse as ditas axudas en réxime de concorrencia non competitiva.
No punto cuarto do Resolvo establecíase un crédito inicial de 3.000.000 € para o ano 2021, así como que o director xeral do Igape poderá ampliar os créditos, logo da declaración da súa dispoñibilidade, como consecuencia das circunstancias establecidas no artigo 30.2 do Decreto 11/2009, mediante resolución publicada para o efecto.
Mediante a Resolución do 18 de febreiro de 2021, publicada no DOG núm. 35, do 22 de febreiro, ampliouse o crédito dispoñible en 4.000.000 € máis, susceptible de ser financiado no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, coa intención de atender unha maior cantidade de solicitudes, tendo en conta o ritmo de presentación de solicitudes.
Unha vez pechada a convocatoria, as previsións de asignación de axudas realizadas para a ampliación de crédito anterior, resultaron moi curtas, dado o número de solicitudes presentadas nos días previos ao remate da convocatoria. Para dar unha axeitada resposta á demanda real e atender a maior cantidade de solicitudes posible é necesaria unha nova ampliación orzamentaria por un importe de 4.000.000 € adicionais.
Na súa virtude, e de conformidade coas facultades que teño conferidas,
Único. Amplíase en 4.000.000 €, para o exercicio 2021, o crédito das bases reguladoras das axudas para a instalación, reforma e adaptación das terrazas dos establecementos de hostalaría e restauración e a adquisición de elementos de envasado e empaquetado para o servizo de consumo no domicilio, susceptibles de seren financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, que queda establecido do seguinte xeito:
Santiago de Compostela, 4 de maio de 2021
RESOLUCIÓN do 29 de abril de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 1 de abril de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019 (Diario Oficial de Galicia número 78, do 24 de abril).
Consellería de Emprego e Igualdade — III. Outras disposicións — 11/05/2021

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no Diario Oficial de Galicia das subvencións indicadas no anexo desta resolución, concedidas ao abeiro da Orde do 1 de abril de 2019, da Consellería de Economía, Emprego e Industria, pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019 (Diario Oficial de Galicia núm. 78, do 24 de abril), e da Orde do 26 de novembro de 2019 pola que se fai publica a ampliación da dotación orzamentaria para a concesión das axudas da Orde do 1 de abril de 2019 (Diario Oficial de Galicia núm. 231, do 4 de decembro).
Os programas de incentivos ás empresas de inserción laboral (EIL) regulados nesta orde están financiados con fondos finalistas do Estado recibidos do Servizo Público de Emprego Estatal con cargo ás aplicacións 09.40.324C 470.5 e 09.40.324C 481.5 (código de proxecto 2015 00561).
Santiago de Compostela, 29 de abril de 2021
RESOLUCIÓN do 29 de abril de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 30 de decembro de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2020 (Diario Oficial de Galicia número 16, do 24 de xaneiro).
Consellería de Emprego e Igualdade — III. Outras disposicións — 11/05/2021

En cumprimento do disposto no artigo 15.1 da Lei 9/2007, do 13 de xuño, de subvencións de Galicia e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no Diario Oficial de Galicia das subvencións indicadas no anexo desta resolución, concedidas ao abeiro da Orde do 30 de decembro de 2019, da Consellería de Economía, Emprego e Industria, pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2020, da Orde do 12 de xuño de 2020 pola que se amplía a dotación orzamentaria e se modifica a Orde do 30 de decembro de 2019 (DOG núm.122, do 22 de xuño) e da Orde do 27 de outubro de 2020 pola que se amplía a dotación orzamentaria da Orde do 30 de decembro de 2019 (DOG núm. 228, do 11 de novembro).
Os programas de incentivos ás empresas de inserción laboral (EIL) regulados nesta orde están financiados con fondos finalistas do Estado recibidos do Servizo Público de Emprego Estatal con cargo ás aplicacións 09.40.324C 470.5 e 09.40.324C 481.5 (código de proxecto 2015 00561).
Santiago de Compostela, 29 de abril de 2021
Programa I: axudas ao mantemento do custo salarial das persoas traballadoras en situación ou risco de exclusión social.
Programa II: axudas para compensar os custos adicionais do emprego de persoas en risco ou situación de exclusión social.
RESOLUCIÓN do 29 de abril de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 8 de agosto de 2019 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020 (Diario Oficial de Galicia número 164, do 30 de agosto).
Consellería de Emprego e Igualdade — III. Outras disposicións — 11/05/2021

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no Diario Oficial de Galicia das subvencións concedidas ao abeiro da Orde do 8 de agosto de 2019, da Consellería de Emprego e Igualdade, pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020 (Diario Oficial de Galicia núm. 164, do 30 de agosto) e da Resolución do 19 de decembro de 2020 pola que se procede á reasignación dos créditos orzamentarios recollidos na Orde do 8 de agosto de 2019 (Diario Oficial de Galicia núm. 246, do 27 de decembro), e mais a Resolución do 30 de decembro de 2020 pola que se procede á reasignación dos créditos orzamentarios recollidos na Orde do 8 de agosto de 2019 (Diario Oficial de Galicia núm. 15, do 25 de xaneiro de 2021).
Os programas regulados nesta orde están financiados con fondos finalistas do Estado recibidos do Servizo Público de Emprego Estatal.
As axudas concedéronse con carácter bianual por un importe total de 16.169.129,18 € con cargo ao código de proxecto 201800099. No anexo pormenorízanse as axudas por beneficiario, indicando a aplicación orzamentaria do gasto e o importe para cada anualidade.
Santiago de Compostela, 29 de abril de 2021
Programa I. Programa de subvencións ás unidades de apoio á actividade profesional.
Procedemento TR341K. Total concedido: 888.635,93 €.
Programa II. Programa de axudas para a creación de postos de traballo estables, adaptación de postos e asistencia técnica para os CEE.
Procedementos TR341E e TR341N. Total concedido 791.577,44 €.
Programa III. Axudas ao mantemento do custo salarial nos CEE.
Procedemento TR341M. Total concedido: 14.488.915,81 €.
RESOLUCIÓN do 3 de maio de 2021, da Secretaría Xeral de Medios, pola que se dá publicidade dos convenios de colaboración subscritos dentro do primeiro cuadrimestre do ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 11/05/2021

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos pola Secretaría Xeral de Medios dentro do primeiro cuadrimestre do ano 2021, que se incorporan como anexo a esta resolución.
O que se fai público para xeral coñecemento.
Santiago de Compostela, 3 de maio de 2021
RESOLUCIÓN do 29 de abril de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 9 de xullo de 2020 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2020-2021 (Diario Oficial de Galicia número 147, do 23 de xullo).
Consellería de Emprego e Igualdade — III. Outras disposicións — 11/05/2021

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas ao abeiro da Orde do 9 de xullo de 2020, da Consellería de Emprego e Igualdade, pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2020-2021, Orde do 11 de decembro de 2020 pola que se amplía a dotación orzamentaria para a concesión das axudas establecidas na Orde do 9 de xullo de 2020 (
Diario Oficial de Galicia
núm. 250, do 14 de decembro) e Resolución do 27 de novembro de 2020, da Dirección Xeral de Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 8 de agosto de 2019 (
Diario Oficial de Galicia
núm. 246, do 7 de decembro).
Os programas regulados nesta orde están financiados con fondos finalistas do Estado recibidos do Servizo Público de Emprego Estatal con cargo ás aplicacións 09.40.324C.470.3 e 09.40.324C.481.3.
As axudas concedéronse con carácter bianual por un importe total de 18.351.821,59 € con cargo ao código de proxecto 201800099. No anexo pormenorízanse as axudas por beneficiario, indicando a aplicación orzamentaria do gasto e o importe para cada anualidade.
Santiago de Compostela, 29 de abril de 2021
Programa I. Programa de subvencións ás unidades de apoio á actividade profesional.
Procedemento TR341K.
Programa II. Axudas para a creación de postos de traballo estables, adaptación de postos e asistencia técnica para os CEE.
Procedementos TR341E e TR341N. Total concedido 888.331,03 €.
Programa III. Axudas ao mantemento do custo salarial nos CEE
Procedemento TR341M.
EXTRACTO da Orde do 16 de abril de 2021 pola que se modifica a Orde do 30 de decembro de 2020 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa para segundos fillos ou fillas e sucesivos/as en escolas infantís 0-3, e se procede á súa convocatoria para os anos 2021 e 2022 (código de procedemento BS420C).
Consellería de Política Social — III. Outras disposicións — 23/04/2021

BDNS (Identif.): 543557.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base nacional de subvencións (http;//www.pap.minhap.gob.es/bdnstrans/index).
Primeiro. Apertura do prazo de presentación de solicitudes
Ábrese un novo prazo de presentación de solicitudes que será dun mes contado a partir do día seguinte ao da publicación desta orde no Diario Oficial de Galicia.
As solicitudes presentadas segundo o establecido no parágrafo anterior tramitaranse de acordo coas bases establecidas na Orde do 30 de decembro de 2020 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa para segundos fillos ou fillas e sucesivos/as en escolas infantís 0-3, e se procede á súa convocatoria para os anos 2021 e 2022 (código de procedemento BS420C).
As entidades que presentaran solicitude ao abeiro da Orde do 30 de decembro de 2020 non terán que presentar unha nova solicitude.
Santiago de Compostela, 16 de abril de 2021
RESOLUCIÓN do 14 de abril de 2021 pola que se inscribe a Asociación Cultural de Artistas Independientes Vocálitis no Rexistro de Entidades de Promoción do Camiño de Santiago.
Consellería de Cultura, Educación e Universidade — III. Outras disposicións — 23/04/2021

Feitos:
A Asociación Cultural de Artistas Independientes Vocálitis presenta unha solicitude de inscrición no Rexistro de Entidades de Promoción do Camiño de Santiago o día 20 de novembro de 2020.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 198/2020, do 20 de novembro, polo que se establece a estrutura orgánica da consellería de Cultura, Educación e Universidade.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 14 de abril de 2021 sobre a solicitude en que se constata que a Asociación Cultural de Artistas Independientes Vocálitis persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Asociación Cultural de Artistas Independientes Vocálitas sexa inscrita no Rexistro de Entidades de Promoción do Camiño de Santiago co número 223.
Réxime de recursos:
A presente resolución pon fin á vía administrativa. Contra ela poderase interpoñer potestivamente recurso de reposición perante este mesmo órgano no prazo dun mes, contado a partir do día seguinte ao da notificación desta resolución. Tamén pode ser impugnada directamente cun recurso contencioso-administrativo, no prazo de dous meses desde a recepción desta notificación, perante esa orde xurisdicional.
En ningún caso se poderá interpoñer recurso contencioso-administrativo ata que o recurso de reposición, de ter sido presentado, sexa resolto expresamente ou se produza a súa desestimación presunta. O anterior, de acordo co que dispoñen os artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de abril de 2021
EXTRACTO da Orde do 13 de abril de 2021 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2020 nas universidades do Sistema universitario de Galicia (código de procedemento ED415A).
Consellería de Cultura, Educación e Universidade — III. Outras disposicións — 23/04/2021

BDNS (Identif.): 558504.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2019/20 nas universidades do Sistema universitario de Galicia.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2019/20.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 339.500,00 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 13 de abril de 2021
RESOLUCIÓN do 15 de abril de 2021, conxunta da Intervención Xeral da Comunidade Autónoma e da Axencia Tributaria de Galicia, pola que se acorda a anulación e a baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
Consellería de Facenda e Administración Pública — III. Outras disposicións — 23/04/2021

O artigo 2 da Orde do 22 de decembro de 2005 que desenvolve o artigo 23.5 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, en canto á anulación e baixa en contabilidade de determinadas débedas, prevé a anulación e a baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección da Axencia Tributaria de Galicia teñen a ben establecer o seguinte:
Disposición única
Anulación e baixa en contabilidade de todas aquelas liquidacións que se encontren en período executivo das cales resulte una débeda pendente de recadar por importe inferior a tres euros.
Primeiro. Anularanse e daranse de baixa en contabilidade todas aquelas liquidacións practicadas pola Axencia Tributaria de Galicia das cales resulte unha débeda pendente en período executivo por importe inferior a tres euros. Para tal efecto, a Axencia para a Modernización Tecnolóxica de Galicia (en diante, Amtega) desenvolverá a aplicación informática que permita a baixa en conta das referidas liquidacións.
Segundo. Anularanse e daranse de baixa en contabilidade todas aquelas liquidacións practicadas polos órganos da Administración xeral da Xunta de Galicia, entidades públicas instrumentais e demais entes públicos, cuxa competencia de recadación en período executivo teñan asumido os órganos de recadación da Axencia Tributaria de Galicia e das cales resulte una débeda pendente de recadar en período executivo inferior a tres euros. A Amtega executará a aplicación informática que permite a baixa en conta das referidas liquidacións.
Como resultado do proceso anterior, as delegacións da Axencia Tributaria de Galicia obterán da Amtega e remitirán ao respectivo órgano que practicou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros en 31 de decembro de 2020.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de abril de 2021
DECRETO 67/2021, do 8 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción denominado Fomento da mobilidade sustentable, senda na PO-313, treito Pardavila-Cadro, puntos quilométricos 3+330-4+130, de clave PO/17/057.06, no concello de Marín (Pontevedra).
Consellería de Infraestruturas e Mobilidade — III. Outras disposicións — 26/04/2021

Antecedentes:
Primeiro. O día 14 de xuño de 2019 publicouse no
Diario Oficial de Galicia
(núm. 112) o Anuncio do 29 de maio de 2019 polo que se somete ao trámite de información pública o proxecto de construción denominado Fomento da mobilidade sustentable, senda na PO-313, treito Pardavila-Cadro, puntos quilométricos 3+330-4+130, de clave PO/17/057.06, así como a relación individual de bens, dereitos e propietarios afectados polo proxecto referido.
Segundo. Após a análise dos informes e certificados presentados, o 7 de outubro de 2019 apróbase o expediente de información pública e definitivamente o proxecto de construción denominado Fomento da mobilidade sustentable, senda na PO-313, treito Pardavila-Cadro, puntos quilométricos 3+330-4+130, de clave PO/17/057.06.
O obxecto da actuación é a construción dunha senda peonil e ciclista na marxe esquerda da estrada PO-113, no treito comprendido entre os puntos quilométricos 3+330 e 4+130, no concello de Marín (Pontevedra), coa finalidade de mellorar a seguridade viaria na zona e fomentar a mobilidade sustentable.
Así mesmo, realizaranse unha serie de actuacións complementarias da principal: reposición da rede de drenaxe e servizos afectados, relocalización de diversos elementos urbanos, acondicionamento da marxe da estrada, etc.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros no ámbito da administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día oito de abril de dous mil vinte e un,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción denominado Fomento da mobilidade sustentable, senda na PO-313, treito Pardavila-Cadro, puntos quilométricos 3+330-4+130, de clave PO/17/057.06.
Santiago de Compostela, oito de abril de dous mil vinte e un
RESOLUCIÓN do 22 de abril de 2021 pola que se fai público o nomeamento de Ana Ornilla Guillamón como secretaria xeral.
Consello de Contas de Galicia — II. Autoridades e persoal — 26/04/2021

O Pleno do Consello de Contas de Galicia, en sesión do día 22 de abril de 2021 e de conformidade co disposto nos artigos 7.3.h) da Lei 6/1985, do 24 de xuño, do Consello de Contas, e 5.2.g) do seu Regulamento de réxime interior, acordou nomear secretaria xeral da institución a Ana Ornilla Guillamón.
Santiago de Compostela, 22 de abril de 2021
RESOLUCIÓN do 22 de abril de 2021 pola que se fai público o cesamento de María Luisa Cardesín Díaz como secretaria xeral.
Consello de Contas de Galicia — II. Autoridades e persoal — 26/04/2021

O Pleno do Consello de Contas de Galicia, en sesión do día 22 de abril de 2021 e de conformidade co disposto no artigo 5.2.g) do seu Regulamento de réxime interior, acordou que cese por petición propia María Luisa Cardesín Díaz como secretaria xeral do Consello de Contas, agradecéndolle os servizos prestados.
O cesamento terá efectos do día de publicación do acordo no
Diario Oficial de Galicia
.
Santiago de Compostela, 22 de abril de 2021
CORRECCIÓN DE ERROS. Orde do 17 de marzo de 2021 pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia.
Consellería de Sanidade — I. Disposicións xerais — 18/03/2021

Advertidos erros na dita orde, publicada no
Diario Oficial de Galicia
número 52 Bis, do 17 de marzo de 2021, cómpre facer a seguinte corrección:
Na páxina 15328, na segunda liña, onde di:
«...No obstante, nos concellos enumerados na letra D do anexo II o límite máximo poderán chegar as trescentas persoas para lugares pechados e de mil persoas se se trata de actividades ao aire libre.».
Debe dicir:
«...Non obstante, nos concellos enumerados na letra D do anexo II, o límite máximo poderá chegar ás trescentas persoas para lugares pechados e ás mil persoas se se trata de actividades ao aire libre, sen superar o cincuenta por cento da capacidade permitida.».
EXTRACTO da Resolución do 5 de marzo de 2021 pola que se convocan distintas liñas de subvencións para actuacións de rehabilitación para o ano 2021 (código de procedemento VI406A, Programa de infravivenda).
Instituto Galego da Vivenda e Solo — III. Outras disposicións — 22/03/2021

BDNS (Identif.): 553431.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Concellos beneficiarios
1. Poderán ser beneficiarios destas axudas os concellos de Galicia de menos de 10.000 habitantes. Para estes efectos, tomaranse como referencia as últimas cifras oficiais do padrón municipal de habitantes publicadas polo Instituto Galego de Estatística na data de publicación da presente convocatoria.
2. Para poder ser beneficiarios destas subvencións os concellos deberán ter cumprido o deber de remisión ao Consello de Contas de Galicia das contas xerais do exercicio inmediatamente anterior ao ano da convocatoria, en que o seu prazo de presentación estivese vencido.
3. Non poderán ser beneficiarios destas axudas aqueles concellos que se atopen nalgún dos supostos previstos no artigo 10.2 da Lei 9/2007, do 13 de xuño.
Segundo. Obxecto
1. Estas subvencións están dirixidas a prestar apoio aos concellos de Galicia de menos de 10.000 habitantes para que poidan axudar con carácter urxente ás unidades de convivencia que residan, en condición de propietarias, nunha infravivenda e non dispoñan de recursos económicos para acometer obras que permitan ter as mínimas condicións de habitabilidade.
2. Así mesmo, estas subvencións terán por obxecto permitir aos concellos de Galicia de menos de 10.000 habitantes rehabilitar infravivendas do seu patrimonio municipal para destinalas a solucionar os problemas de residencia de unidades de convivencia que cumpran os requisitos fixados nas bases reguladoras.
Terceiro. Bases reguladoras
As bases reguladoras das subvencións obxecto desta convocatoria están recollidas na Orde do 23 de decembro de 2019 pola que se establecen as bases reguladoras aplicables á concesión das subvencións do Programa de infravivenda (
Diario Oficial de Galicia
núm. 8, do 14 de xaneiro).
Cuarto. Crédito orzamentario
As subvencións previstas nesta convocatoria faranse efectivas con cargo á aplicación orzamentaria 08.81.451A.760.0, por importe de 274.337 €, dos orzamentos xerais da Comunidade Autónoma de Galicia para a anualidade 2021.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación desta resolución no DOG e rematará o día 30 de abril de 2021 e, en todo caso, no momento de esgotamento da partida orzamentaria contida nesta convocatoria, que será publicada no DOG mediante resolución da persoa titular da Dirección Xeral do IGVS.
Santiago de Compostela, 5 de marzo de 2021
CORRECCIÓN DE ERROS. Lei 6/2021, do 17 de febreiro, de residuos e solos contaminados de Galicia.
Presidencia da Xunta de Galicia — I. Disposicións xerais — 17/03/2021

Advertidos erros na publicación da Lei 6/2021, do 17 de febreiro, de residuos e solos contaminados de Galicia, publicada no
Diario Oficial de Galicia
núm. 38, do 25 de febreiro de 2021, cómpre realizar as oportunas correccións no sentido que se indica a continuación:
Na páxina 11658, no artigo 3.1.e):
– Onde di: «… 30 %…», debe dicir: «… 3 %…».
Na páxina 11689, no artigo 35, na enumeración dos puntos 3 e 4:
– Onde di: «3.», debe dicir: «2.»; onde di: «4.», debe dicir: «3.».
Na páxina 11723, no artigo 91, na enumeración dos puntos 4, 5 e 6:
– Onde di: «4. As multas coercitivas...», debe dicir: «5. As multas coercitivas...»; onde di: «5.», debe dicir: «6.»; onde di: «6.», debe dicir: «7.».
EXTRACTO da Resolución do 5 de marzo de 2021 pola que se convocan distintas liñas de subvencións para actuacións de rehabilitación para o ano 2021 (código de procedemento VI422F, Programa de subvencións para rehabilitar edificacións e vivendas de titularidade municipal para destinalas ao alugamento social, con carácter plurianual).
Instituto Galego da Vivenda e Solo — III. Outras disposicións — 22/03/2021

BDNS (Identif.): 553413.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Concellos beneficiarios
1. Poderán ser beneficiarios destas axudas os concellos de Galicia que cumpran cos seguintes requisitos:
a) Contar con menos de 20.000 habitantes. Para estes efectos, tomaranse como referencia as últimas cifras oficiais do padrón municipal de habitantes, publicadas polo Instituto Galego de Estatística na data de publicación da presente convocatoria.
b) Contar cun número de demandantes de vivenda inscritos no Rexistro Único de Demandantes de Vivenda da Comunidade Autónoma de Galicia no seu concello, cando menos, igual ao de vivendas para as cales se solicita a axuda.
c) Ter cumprido co deber de remisión ao Consello de Contas de Galicia das contas xerais do exercicio inmediatamente anterior ao ano desta convocatoria, en que o seu prazo de presentación estivese vencido.
2. Non poderán ser beneficiarios destas axudas aqueles concellos que se atopen nalgún dos supostos previstos no artigo 10.2 da Lei 9/2007, do 13 de xuño.
Segundo. Obxecto
Estas subvencións están dirixidas a prestar apoio aos concellos de Galicia de menos de 20.000 habitantes para que poidan rehabilitar edificacións e vivendas de titularidade municipal e as adxudiquen, en réxime de alugamento, a unidades de convivencia con ingresos inferiores a 2,5 veces o IPREM.
Terceiro. Bases reguladoras
As bases reguladoras das subvencións obxecto desta convocatoria están recollidas na Resolución do 23 de decembro de 2020 pola que se establecen as bases reguladoras aplicables á concesión das subvencións para rehabilitar edificacións e vivendas de titularidade municipal para destinalas ao alugamento social (
Diario Oficial de Galicia
núm. 5, do 11 de xaneiro de 2021).
Cuarto. Importe
As subvencións previstas nesta convocatoria faranse efectivas con cargo á aplicación orzamentaria 08.81.451A.760.1 dos orzamentos xerais da Comunidade Autónoma de Galicia, por importe de 244.700 € para a anualidade 2021 e por importe de 1.470.000 € para a anualidade 2022.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación desta resolución no DOG e rematará o día 30 de abril de 2021 e, en todo caso, no momento de esgotamento da partida orzamentaria contida nesta convocatoria, que será publicada no DOG mediante resolución da persoa titular da Dirección Xeral do IGVS.
Santiago de Compostela, 5 de marzo de 2021
EXTRACTO da Resolución do 11 de marzo de 2021 pola que se modifica a Resolución do 3 de febreiro de 2021, pola que se establecen as bases reguladoras para a concesión, en réxime de concorrencia competitiva, de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións en Galicia, e se procede á súa convocatoria para os anos 2021 e 2022, que serán susceptibles de financiamento no marco do eixe REACT-UE do programa operativo Feder Galicia 2014-2020 (código do procedemento TU403A).
Axencia Turismo de Galicia — III. Outras disposicións — 12/03/2021

BDNS (identif.): 548444.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro.
Ampliación do prazo de presentación de solicitudes
Esta modificación implica un novo prazo de presentación de solicitudes, que será dun mes contado a partir do día seguinte ao da publicación desta resolución no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Se o último día de prazo é inhábil, entenderase prorrogado ao primeiro día hábil seguinte e, se no mes do vencemento non hai día equivalente ao inicial do cómputo, entenderase que o prazo remata o último do mes.
Santiago de Compostela, 11 de marzo de 2021
RESOLUCIÓN do 1 de marzo de 2021, da Secretaría Xeral Técnica da Consellería de Emprego e Igualdade, pola que se dá publicidade dos convenios de colaboración subscritos no terceiro cuadrimestre do ano 2020.
Consellería de Emprego e Igualdade — III. Outras disposicións — 12/03/2021

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Emprego e Igualdade nos meses de setembro a decembro do ano 2020, que se incorpora como anexo a esta resolución.
Santiago de Compostela,1 de marzo de 2021
RESOLUCIÓN do 2 de marzo de 2021 pola que se publica a modificación do plan de estudos de graduado ou graduada en Podoloxía.
Universidade da Coruña — III. Outras disposicións — 11/03/2021

O plan de estudos do título de graduado ou graduada en Podoloxía pola Universidade da Coruña foi publicado por Resolución do 9 de abril de 2010 no Boletín Oficial del Estado (BOE) do 26 de abril, unha vez establecido o carácter oficial do título por Acordo do Consello de Ministros do 30 de outubro de 2009, publicado mediante a Resolución da Secretaría Xeral de Universidades do 13 de novembro de 2009 no BOE do 5 de xaneiro de 2010.
A Universidade da Coruña presentou unha solicitude de modificación do plan de estudos do grao en Podoloxía que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de graduado ou graduada en Podoloxía pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2019/20.
A Coruña, 2 de marzo de 2021
Código RUCT: 2501011.
Este título habilita para o exercicio da profesión regulada de podólogo, de acordo coa Orde CIN/728/2009, do 18 de marzo, pola que se establecen os requisitos para a verificación dos títulos universitarios oficiais que habiliten para o exercicio de tal profesión (BOE do 26 de marzo).
Plan de estudos que se inicia no curso 2019/20.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: ciencias da saúde.
2. Distribución do plan de estudos en créditos ECTS, por tipo de disciplina:
3. Contido do plan de estudos.
3.1. Créditos de formación básica: distribución por materias e ramas de coñecemento.
3.2. Contido do plan de estudos por módulo.
3.3. Contido do plan de estudos por curso académico.
Primeiro curso.
Segundo curso.
Terceiro curso.
Cuarto curso.
No 4º curso débense elixir 6 créditos optativos de entre os 18 ofertados.
A unidade temporal de todas as disciplinas é cuadrimestral, a excepción de «Fisioloxía humana» e «Bases para a interpretación do coñecemento científico» que son anuais, e en cada curso existe un equilibrio de créditos entre o 1º e o 2º cuadrimestre, tendo en conta que as disciplinas anuais teñen unha distribución de créditos que así o permite.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de graduado ou graduada en Podoloxía pola Universidade da Coruña.
RESOLUCIÓN do 2 de marzo de 2021 pola que se publica o plan de estudos de graduado ou graduada en Xestión Dixital de Información e Documentación.
Universidade da Coruña — III. Outras disposicións — 11/03/2021

O grao en Xestión Dixital de Información e Documentación obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) estableceuse por Acordo do Consello de Ministros do 18 de outubro de 2019, publicado mediante Resolución da Secretaría Xeral de Universidades do 28 de outubro de 2019 no Boletín Oficial del Estado (BOE) do 6 de novembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de graduado ou graduada en Xestión Dixital de Información e Documentación pola Universidade da Coruña, que se estrutura segundo consta no anexo.
A Coruña, 2 de marzo de 2021
Código RUCT: 2503887.
Plan de estudos que se inicia no curso 2019/20.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: artes e humanidades.
2. Distribución do plan de estudos en créditos ECTS, por tipo de disciplina:
3. Mencións do título.
O título de graduado ou graduada en Xestión Dixital de Información e Documentación pódese obter sen mención ou coas mencións que se indican a seguir:
– Biblioteconomía e arquivística.
– Información para a ciencia e a tecnoloxía.
4. Contido do plan de estudos.
4.1. Créditos de formación básica: distribución por materias e ramas de coñecemento.
4.2. Contido do plan de estudos por módulo.
4.3. Contido do plan de estudos por curso académico.
Primeiro curso:
Segundo curso:
Terceiro curso:
Cuarto curso:
En 3º e 4º curso débense elixir, en cada un deles, 24 créditos optativos de entre os 54 ofertados cada curso académico.
Para obter as mencións, débense cursar e superar de obrigado cumprimento, como créditos optativos, as seguintes disciplinas:
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre.
5. Condicións de terminación.
O alumnado, para obter o título de graduado ou graduada en Xestión Dixital de Información e Documentación pola Universidade da Coruña, deberá superar 240 créditos ECTS, distribuídos como se indica no punto 2 e respectando a elección de créditos optativos por curso académico sinalada no punto 4.3.
RESOLUCIÓN do 19 de febreiro de 2021, da Dirección Xeral de Mobilidade, pola que se modifica a Resolución do 4 de xuño de 2019 pola que se establece a composición da Xunta Arbitral de Transportes de Galicia.
Consellería de Infraestruturas e Mobilidade — II. Autoridades e persoal — 02/03/2021

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, por Orde da Consellería de Ordenación do Territorio e Obras Públicas do 9 de outubro de 1991 (Diario Oficial de Galicia núm. 232, do 23 de outubro).
A súa actual composición vén determinada pola Resolución desta dirección xeral do 4 de xuño de 2019 pola que se establece a composición da Xunta Arbitral de Transportes de Galicia (DOG núm. 110, do 12 de xuño), que foi modificada polas resolucións do 9 e 22 de outubro de 2019 e do 18 de maio de 2020 (DOG núm. 197, do 16.10.2019; núm. 209, do 4.11.2019 e núm. 112, do 10.6.2020, respectivamente).
Debido a que se produciron algúns cambios nas persoas que ocupan postos da Administración, considérase oportuno modificar a actual composición da Xunta Arbitral de Transportes de Galicia.
De conformidade co exposto,
Primeiro. Modificar os puntos 2.1.2 e 3.2 da Resolución da Dirección Xeral de Mobilidade do 4 de xuño de 2019, pola que se establece a composición da Xunta Arbitral de Transportes de Galicia, relativos á suplencia dos vogais representantes da Administración e a suplencia da secretaría, que pasa a ter a seguinte redacción:
«2.1.2. Representantes da Administración suplentes:
– Eduardo Suárez Campo.
– Marta Figueiras García.
– Jorge Martínez Fernández».
«3.2. Secretario/a suplentes:
– María Carmen Arnoso Calvo.
– Marta Figueiras García.
– Sonia Romero Doniz».
Segundo. A modificación anterior entenderase vixente e aplicable a partir da publicación desta resolución no Diario Oficial de Galicia.
Santiago de Compostela, 19 de febreiro de 2021
ORDE do 23 de febreiro de 2021 pola que se fixan os prezos privados para a venda ao público de diversas publicacións.
Consellería de Cultura, Educación e Universidade — III. Outras disposicións — 03/03/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación e Universidade que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de febreiro de 2021
– Envíame unha postal: Negativos de García Garrabella no Arquivo Histórico Provincial de Lugo. 15 €.
– Vestir épocas 1860-1960: A colección Ana González-Moro no Museo de Belas Artes da Coruña-La colección Ana González-Moro en el Museo de Belas Artes de A Coruña. Outubro 2020/marzo 2021. 45 €.
– Dicionario de termos literarios (i-m). 44,55 €.
– O cacique. Leopoldo Rojo Iglesias. 24 €.
– Luísa Villalta. As palabras ingrávidas. 24,38 €.
– Cadernos Ramón Piñeiro (XLI). Restauración da memoria histórica e das formas tradicionais. Isaac Díaz Pardo: entrevistas. 17,61 €.
– Cadernos Ramón Piñeiro (XLII). Dentro de Nós mesmo e a rente ou ao redor. 23,21 €.
– O charco de Ulises. 9,50 €.
– Cadernos Ramón Piñeiro (XLIII). Santiago Montero Díaz e Manuel Rodrigues Lapa: cartas a Carvalho Calero. 19,91 €.
– Narradores ocasionais de comezos do século XX (1901-1916). 23,47 €.
– Céltica. Caderno de Estudos Galaico-Portugueses. Porto (1960-1961). 25,56 €.